สภาพอากาศวันนี้ ไทยตอนบนฝุ่นเพิ่ม-ภาคใต้ฝนฟ้าคะนอง
สภาพอากาศเช้าวันนี้ ไทยตอนบนฝุ่นละอองและหมอกควันเพิ่ม ส่วนภาคใต้ฝนฟ้าคะนอง อ่าวไทยคลื่นสูง 1-2 เมตร กทม.และปริมณฑล อุณหภูมิต่ำสุด 22-24 องศา สูงสุด 33-35 องศา
สภาพอากาศเช้าวันนี้ ไทยตอนบนฝุ่นละอองและหมอกควันเพิ่ม ส่วนภาคใต้ฝนฟ้าคะนอง อ่าวไทยคลื่นสูง 1-2 เมตร กทม.และปริมณฑล อุณหภูมิต่ำสุด 22-24 องศา สูงสุด 33-35 องศา
19 ก.พ. 2566

ผู้สื่อข่าวรายงานว่า กรมอุตุนิยมวิทยา พยากรณ์อากาศ 24 ชั่วโมงข้างหน้า บริเวณความกดอากาศสูงกำลังปานกลางระลอกใหม่ได้แผ่ลงมาถึงประเทศจีนตอนใต้และเวียดนามตอนบนแล้ว คาดว่าจะแผ่ลงมาปกคลุมภาคตะวันออกเฉียงเหนือในวันนี้ (19 ก.พ. 66) โดยจะทำให้ภาคตะวันออกเฉียงเหนือมีอุณหภูมิลดลงในวันพรุ่งนี้ ขอให้ประชาชนในบริเวณดังกล่าวดูแลสุขภาพเนื่องจากสภาพอากาศที่เปลี่ยนแปลงในระยะนี้
สำหรับมรสุมตะวันออกเฉียงเหนือที่พัดปกคลุมอ่าวไทย ภาคใต้ และทะเลอันดามันเริ่มมีกำลังอ่อนลง แต่ยังคงทำให้ภาคใต้มีฝนฟ้าคะนอง ส่วนคลื่นลมบริเวณอ่าวไทยและทะเลอันดามันมีกำลังอ่อนลง โดยอ่าวไทยตอนล่างมีคลื่นสูง 1-2 เมตร บริเวณที่มีฝนฟ้าคะนองคลื่นสูงมากกว่า 2 เมตร ขอให้ชาวเรือบริเวณอ่าวไทยและทะเลอันดามันเดินเรือด้วยความระมัดระวัง และหลีกเลี่ยงการเดินเรือในบริเวณที่มีฝนฟ้าคะนองไว้ด้วย
ส่วนฝุ่นละอองในระยะนี้ ประเทศไทยตอนบนมีแนวโน้มการสะสมของฝุ่นละออง/หมอกควันเพิ่มขึ้นเนื่องจากลมที่พัดปกคลุมมีกำลังอ่อนลง
ด้านกรุงเทพและปริมณฑล อากาศเย็นในตอนเช้า อุณหภูมิต่ำสุด 22-24 องศาเซลเซียส อุณหภูมิสูงสุด 33-35 องศาเซลเซียส